ตลาดหุ้นสหรัฐฯปิดบวกอย่างแรง
ตลาดหุ้นสหรัฐฯปิดบวกอย่างแรง แม้จะมีปัญหาเศรษฐกิจในยูโรโซน ขณะที่ราคาน้ำมันขยับขึ้นกว่า 2 ดอลลาร์
2 ธ.ค. 2553

ตลาดหุ้นสหรัฐฯปิดบวกอย่างแรง แม้จะมีปัญหาเศรษฐกิจในยูโรโซน ขณะที่ราคาน้ำมันขยับขึ้นกว่า 2 ดอลลาร์
ตัวเลขอันสดใสในภาคการผลิตของสหรัฐฯ ประกอบกับตัวเลขการจ้างงานที่สูงขึ้นเช่นเดียวกับมุมมองที่ดีจากเฟด ช่วยดันให้ตลาดหุ้นสหรัฐวานนี้(1 พ.ย.) ปิดบวกอย่างแรง เมินความกังวลปัญหาเศรษฐกิจในยูโรโซน       ดัชนีหุ้นดาวโจนส์ เพิ่มขึ้น 248.70 จุด (2.26 เปอร์เซ็นต์) ปิดที่ 11,254.72 จุด แนสแดค เพิ่มขึ้น 51.20 จุด (2.05 เปอร์เซ็นต์) ปิดที่ 2,549.43 จุด เอสแอนด์พี เพิ่มขึ้น 19.41 จุด (1.64 เปอร์เซ็นต์) ปิดที่ 1,206.02 จุด
 ขณะที่ราคาน้ำมันก็ถีบตัวพุ่งขึ้นเช่นกัน โดยสัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนมกราคม เพิ่มขึ้น 2.64 ดอลลาร์ ปิดที่ 86.75 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.95 ดอลลาร์ ปิดที่ 88.87 ดอลลาร์ต่อบาร์เรล